香港文物探知館

香港文物探知館係香港康樂及文化事務署其中一間博物館，喺尖沙嘴九龍公園入面，2005年10月29號開始對外開放，主要設施包括常設展覽廳、專題展覽廳、演講廳、教育活動室同參考圖書館等。 歷史 香港文物探知館位處九龍公園裏面，前身係起喺大概1910年嘅前威菲路軍營S61同S62座。政府喺1967年收歸呢片軍事用地，用嚟做文娛康樂用途。自1983年開始，呢兩座建築物用嚟做香港歷史博物館嘅臨時館址，直至1998年啟用尖沙咀東部嘅新館為止。經過修復後，呢兩座歷史軍事建築同現代設施融合，用以進行文物宣傳同教育活動。 開放時間 星期一至三、星期五：上晝10:00至下晝6:00 星期六、日同公眾假期: 上晝10:00至下晝7:00 聖誕節前夕（12月24號）同農曆年除夕：上晝10:00至下晝5:00 星期四（公眾假期除外）、農曆年初一同年初二：休息 入場費 免費入場 出面網頁 香港文物探知館